አስር የመንግሥት የልማት ድርጅቶች ከ7 ነጥብ 6 ሚሊዮን ብር በላይ የሚገመት የዓይነት እና የገንዘብ ድጋፍ አደረጉ።
ባሕር ዳር፡ ሚያዝያ 19/2012 ዓ.ም (አብመድ) በአማራ ክልል የኮሮና ቫይረስ ወረርሽኝ ስጋት ሊፈጥረው የሚችለውን ችግር ለመከላከል የሚሆን ድጋፍ የልማት ድርጅቶቹ አበርክተዋል። የአማራ ክልል የመንግሥት የልማት ድርጅቶች ድጋፍና ክትትል ባለስልጣን ዋና ዳይሬክተር መጋቢያው ጣሰው “በሀገራችን ብሎም በክልላችን የተከሰተውን የኮሮና ቫይረስ ወረርሽኝ ለመከላከል ለሚደረገው ርብርብ የልማት ድርጅቶቻችን ግንባር ቀደም በመሆን ድጋፍ አድርገዋል” ብለዋል። በዓይነት ድጋፍ ከተደረገው 4 ሺህ 600 ኩንታል በቆሎ፣ 2 ሺህ ሜትር ለውኃ መስመር ዝርጋታ የሚሆን ፓይፕ እና 500 የውኃ ጀሪካን ይገኙበታል። በጥሬ ገንዘብ ደግሞ ሁለት ሚሊዮን ብር ነውየልማት ድርጅቶቹ በዓይነት እና በጥሬ ገንዘብ በጠቅላላ ድጋፍ ያደረጉት 7 ሚሊዮን 647 ሺህ 125 ብር መሆኑ ተገልጿል። የልማት ድርጅቶቹ ባለፈው ዓመት 12 ነጥብ 8 ሚሊዮን ብር ገደማ ለአማራ ክልል አደጋ መካከል ምግብ ዋስትናና ልዩ ድጋፍ የሚሹ አካባቢዎች ማስተባበሪያ ኮሚሽን ድጋፍ እንዳደረጉ ያስታወሱት ዳይሬክተሩ ነበራዊ ሁኔታው የሚያስገድድ ከሆነ ድጋፉ እንደሚቀጥል አስታውቀዋል።የአማራ ክልል አደጋ መካከል ምግብ ዋስትናና ልዩ ድጋፍ የሚሹ አካባቢዎች ማስተባበሪያ ኮሚሽን ኮሚሽነር ዘላለም ልጃለም የአማራ ክልል የልማት ድርጅቶች ክልሉ የኮሮና ቫይረስ ወረርሽኝን ለመከላከል የሚያደርገውን እንቅስቃሴ በማገዛቸው አመሥግነዋል። የኮሮና ቫይረስን ለመከላከል እና በወረርሽኙ ምክንያት ጉዳት ሊደርስባቸው የሚችሉ የኅብረተሰብ ክፍሎችን ለመደገፍ ኮሚሽኑ እና የክልሉ መንግሥት ከፍተኛ ሀብት ማፈላለግ ላይ እንሆኑም ተገልጿል። መንግሥታዊ የሆኑና መንግሥታዊ ያልሆኑ ድርጅቶች፣ ባለሀብቶች ኮሚሽኑ እና የክልሉ መንግሦት በሚያደርገው ርብርብ ከጎናቸው እንዲሰለፉም ኮሚሽነሩ ጥሪ አቅርበዋል።ዘጋቢ:- ታርቆ ክንዴ